Ordinara struto

La ordinara strutoOrnitologia taksonomio. () estas afrika birdospecio el la familio de strutedoj. Ĝi estas la plej granda el ĉiuj vivantaj birdoj. Ĝi ne povas flugi, sed povas kuri ĝis 70 km/h.

Taksonomio
Laŭ AviListAviList v2025, konsultita la 6-an de jan. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Struthioniformes - strutoformaj
Struthionidae - strutedoj
Struthio Linnaeus, C, 1758 - struto
Struthio camelus Linnaeus, C, 1758 - ordinara struto
†Struthio camelus syriacus Rothschild, LW, 1919 - araba struto
Struthio camelus camelus Linnaeus, C, 1758
Struthio camelus massaicus Neumann, OR, 1898 - masaja struto
Struthio camelus australis Gurney, JH Sr, 1868

La ordinara struto iam estis la nura specio de strutoj (Struthio). Sed de la jaroj 2000, la somalia struto (Struthio molybdophanes), antaŭe konsiderata kiel subspecio de S. camelus, estas agnoskita kiel aparta specio. Do estas nun du specioj en tiu genro.

La ordinara struto iam havis kvar subspeciojn, sed nun havas nur tri:
S. c. syriacus, la araba struto, el Mezoriento, formortis ekde la 1960-aj jaroj, ĝi iam estis vaste disvastigita en la dezertoj de Sirio kaj Arabio.
 S. c. camelus, tre minacata en sia nordafrika teritorio, ankoraŭ vivas sude de la Atlas-montaro, en dezerta aŭ duondezerta bendo etendiĝanta de Senegalo ĝis Egiptio.
 S. c. massaicus, la masaja struto, kiu loĝas en Orienta Afriko (Kenjo kaj Tanzanio).
 S. c. australis, en Suda Afriko.

Priskribo
La ordinara struto montras fortan seksan duformismon.

Ĝi havas masivan korpon, subtenatan de longaj kaj fortikaj kruroj, kaj kun longa kolo finiĝanta per proporcie tre malgranda kapo. La kapo, la supraj du trionoj de la kolo, kaj la kruroj estas nudaj. La koloro de la nuda haŭto varias inter la subspecioj. La okuloj estas grandaj rilate al la grando de la kapo kaj estas ornamitaj per longaj okulharoj. Strutoj estas la solaj birdoj, kiuj havas nur du piedfingrojn sur ĉiu piedo. La ekstera fingro, pli eta, ne havas ungegon.

Distribuo kaj habitato
Sovaĝaj strutaj populacioj nun estas endemiaj de la afrika kontinento, sed ilia teritorio iam etendiĝis ĝis Sirio kun la formortinta araba struto.

La ordinara struto loĝas en sablaj dezertoj aŭ duondezertaj regionoj kun maldensa vegetaĵaro, savanoj, aŭ pli-malpli densaj aridaj arbaroj.

 Referencoj 

Kategorio:Strutoformaj
Kategorio:Emblemaj birdoj
Kategorio:Afrotropisa faŭno
Kategorio:Birdoj de Afriko